Az uniós ügynökségek által a biztonság területén az elmúlt hat hónapban készített jelentések és iránymutatások

A Bűnüldözési Együttműködés Európai Uniós Ügynöksége (Europol)

·Az Europol 2021. június 22-én közzétette a terrorizmus tendenciáiról és helyzetéről szóló éves jelentését (Terrorism Trend and Situation Report, Te-Sat), amely részletesen ismerteti a terrorizmus helyzetét, beleértve az EU-ban történt, 2020. évi terrortámadásokra és letartóztatásokra vonatkozó adatokat is.

·Az Europol 2021. augusztus 13-án közzétette az online dzsihádista propagandáról szóló éves jelentésének (annual report on Online Jihadist Propaganda) harmadik kiadását, amely átfogó elemzést nyújt a legfontosabb dzsihádista szervezetek 2020. évi online propagandájával kapcsolatos főbb tendenciákról és fejleményekről.

·2021. szeptember 7-én az Europol és a UNODC közzétette az új Cocaine Insights jelentést (New Cocaine Insights Report), amely felvázolja a kokainpiac új dinamikáját, amely egyértelmű fenyegetést jelent az európai és globális biztonságra.

·Az Europol 2021. november 11-én közzétette az internetes szervezett bűnözés általi fenyegetettség éves értékelését (Internet Organised Crime Threat Assessment, IOCTA). Az idei jelentés szerint a Covid19-világjárvány hatása továbbra is látható.

·2021. november 24-én az Europol az Eurojusttal együttműködve közzétette a digitális bizonyítékok uniós helyzetéről szóló harmadik éves Sirius-jelentést (third annual Sirius report on EU digital evidence situation). Ez a jelentés a folyamatosan változó digitális környezet és a széttagolt jogi keret összetettségét tükrözi. Azt is megmutatja, hogy a globális Covid19-világjárvány hogyan kényszerítette az uniós igazságszolgáltatást és bűnüldözést innovatív megközelítések kidolgozására és a meglévő folyamatok kiigazítására.

Az Európai Unió Büntető Igazságügyi Együttműködési Ügynöksége (Eurojust)

·2021 júliusában az Eurojust iránymutatásokat tett közzé a befektetési csalások büntetőeljárás alá vonásához (Guidelines on How to Prosecute Investment Fraud) . Az iránymutatások áttekintést nyújtanak azokról a jogi és operatív kérdésekről, amelyekkel az ügyészek szembesülhetnek, és kifejtik, hogy az Eurojust és az Europol hogyan segítheti elő a befektetési csalásokkal kapcsolatos büntetőeljárások sikeres lezárását.

·Szintén júliusban az Eurojust közzétette az európai elfogatóparancs területén az Eurojust konkrét ügyeiről szóló jelentést (Report on Eurojust’s Casework in the Field of the European Arrest Warrant) , amely az Eurojust konkrét ügyei alapján azonosítja az európai elfogatóparancs gyakorlati alkalmazása során felmerült főbb nehézségeket, és adott esetben kiemeli az Eurojustnak az ilyen nehézségek leküzdésében játszott szerepét.

·2021 októberében az Eurojust emberkereskedelemről szóló tájékoztatót (Trafficking in Human Beings Factsheet) tett közzé, amelyben részletesen ismertette az ügynökség e területen végzett munkáját, hogy még inkább felhívja a gyakorló szakemberek figyelmét arra, hogy az Eurojust milyen hozzáadott értéket képvisel az emberkereskedelem eseteiben folytatott igazságügyi együttműködés fokozásában.

·Az Eurojust egy 2021. október 18-án közzétett jelentésben koordinálta az emberkereskedelem áldozatainak megsegítésére irányuló intézkedések első teljes áttekintését (overview of actions to help victims of trafficking in human beings). A jelentés a bel- és igazságügy területén tevékenykedő valamennyi európai uniós ügynökség közös erőfeszítésének eredményeként jött létre .

·2021 novemberében az Eurojust tájékoztató füzetet tett közzé a gyakorló szakemberek számára az EU külső határain tartózkodó migránsoktól kapott információk bírósági eljárásokban való felhasználásáról és jogi jellegéről (the use and legal nature in judicial proceedings of information obtained from debriefed migrants at EU external borders).

·Szintén 2021 novemberében az Eurojust jelentést nyújtott be az áldozatok jogainak a határokon átnyúló ügyekben való védelméről (report on the protection of victims’ rights in cross-border cases), amelyben – az Eurojust által végzett munka tükrében – elemzi az e területen felmerülő fő kihívásokat és bevált gyakorlatokat.

·A digitális bizonyítékok helyzetéről szóló harmadik Eurojust–Europol közös jelentést (3rd joint Eurojust-Europol EU Digital Evidence Situation Report) novemberben tették közzé. A jelentés célja, hogy adatokat mutasson be az elektronikus bizonyítékok büntetőügyekben történő felhasználásáról, és összegyűjtse az igazságügyi hatóságok, a bűnüldöző szervek és az online szolgáltatók véleményét a nyomozási és büntetőeljárási célú adatgyűjtés módszereiről és kihívásairól.

Az Európai Uniós Kiberbiztonsági Ügynökség (ENISA)